stanford-oval/wikipedia huggingface dataset:
קטל 1
טעמים שונים

וודקה קטל 1 מגיעה בכמה טעמים שונים:
קטל 1 וודקה - הושקה בשנת 1983.
קטל 1 הדר- הושקה בשנת 2000.
קטל 1 תפוז- הושקה בשנת 2010.
יחסי טורקיה–קטר

| יחסי טורקיה–קטר |
| --- | --- |
טורקיה: קטר (מדינה)


טורקיה: קטר
שטח (בקילומטר רבוע)
783,562: 11,586
אוכלוסייה
87,598,397: 3,087,984
תמ"ג (במיליוני דולרים)
1,108,022: 235,770
תמ"ג לנפש (בדולרים)
12,649: 76,351
משטר
משטר נשיאותי: מונרכיה אבסולוטית

יחסי טורקיה–קטר (בטורקית: Katar-Türkiye ilişkileri, בערבית: العلاقات التركية القطرية) הם היחסים הדיפלומטיים בין הרפובליקה הטורקית ובין מדינת קטר, אשר מתבטאים בשיתוף פעולה במגוון נושאים ואינטרסים משותפים.
דוגמאות לכך הן שיתוף הפעולה במשברים, כמו המהפכה במצרים, מלחמת האזרחים בסוריה ומבצע צוק איתן, בו השתיים תמכו בחמאס והצעתם להסכם הפסקת האש לא עלתה בקנה אחד עם כוונותיהן של המדינות האחרות.. היחסים בין השתיים אינם יחסים בעלי זיקה פוליטית בלבד, מנהיגי המדינות עושים מאמצים להדק את היחסים, הן צבאית והן כלכלית, אם כי לא נרשם שיתוף פעולה צבאי נרחב והסכמים כלכליים גדולים אינם נחתמו בין שתי המדינות.
היחסים הפוליטיים > שיתוף פעולה פוליטי

ראשיתם של היחסים בין המדינות הם בתחילת שנות ה-70 של המאה ה-20. 
 בשנת 1980 החלו שתי המדינות בחתימתם של הסכמים הדדיים. היחסים בין המדינות התהדקו יותר ויותר בעשור הראשון של המאה ה-21.
דוגמאות ליחסים המתהדקים הם במשברים בעולם הערבי, בהם שתי המדינות היו דעה ואינטרסים משותפים, במקרים כמו ההפיכה במצרים ומלחמת האזרחים בסוריה. שתי המדינות היוו גוש אחד בנוגע למלחמת האזרחים בסוריה ובתמיכתן באותן קבוצות מורדים. בהפיכה השנייה והראשונה במצרים, שתי המדינות היו בעד שלטונו של מוחמד מורסי מהאחים המוסלמים. נשיא טורקיה רג'פ טאיפ ארדואן, הכריז במהלך מסיבת עיתונאים בשנת 2014 כי "יחד עם קטר, אנחנו תמיד מצדדים במדוכאים ברחבי העולם".
ראו גם

יחסי החוץ של קטר
יחסי טאיוואן – סנט לוסיה

| יחסי טאיוואן – סנט לוסיה |
| --- | --- |
טאיוואן: סנט לוסיה


טאיוואן: סנט לוסיה
שטח (בקילומטר רבוע)
35,980: 616
אוכלוסייה
23,154,316: 179,982
תמ"ג (במיליוני דולרים)
: 2,520
תמ"ג לנפש (בדולרים)
: 14,001
משטר
דמוקרטיה נשיאותית: מונרכיה חוקתית   דמוקרטיה

יחסי טאיוואן–סנט לוסיה הם היחסים הדיפלומטיים הרשמיים שבין הרפובליקה הסינית לבין סנט לוסיה.
היסטוריה

ב-7 במאי 1984 כוננה סנט לוסיה בצעד חריג יחסים דיפלומטיים עם הרפובליקה הסינית, למורת רוחה של הרפובליקה העממית של סין. חודש לאחר מכן, ב-7 ביוני, פתחה הרפובליקה הסינית את שגרירותה שבקסטריז, בירת סנט לוסיה.
ב-29 באוגוסט 1997, לאחר שסנט לוסיה כוננה יחסים דיפלומטיים רשמיים עם הרפובליקה העממית של סין, ממשלת הרפובליקה הסינית חשפה את השעיית היחסים הדיפלומטיים עם סנט לוסיה. ב-30 באפריל 2007 שר החוץ של הרפובליקה הסינית הונג ז'יפאנג ושר החוץ של סנט לוסיה רופוס בוסקה חתמו על מזכר הבנות בקסטריז, ושתי המדינות החזירו לתלם את יחסיהן הדיפלומטיים ברמת השגרירות.
ב-4 ביוני 2015 פתחה סנט לוסיה את שגרירותה שבטאיפיי, בירת טאיוואן.
אזרחי סנט לוסיה ואזרחי הרפובליקה הסינית יכולים להיכנס ולצאת משתי מדינותיהם ללא דרישה לאשרה.
ביקורים רמי דרג > מסנט לוסיה לטאיוואן

1986 - אלן מונטגומרי לואיס, מושל סנט לוסיה
1987 - ג'ון קומפטון, ראש ממשלת סנט לוסיה
2008, 2009 - סטיבנסון קינג, ראש ממשלת סנט לוסיה
2013, 2015 - קני אנתוני, ראש ממשלת סנט לוסיה
2016, 2017, 2018, 2019 - אלן צ'אסטנט, ראש ממשלת סנט לוסיה
ביקורים רמי דרג > מטאיוואן לסנט לוסיה

2008 - צ'ן שואי-ביאן, נשיא טאיוואן
2013 - מא יינג-ג'יו, נשיא טאיוואן
2019 - צאי אינג-ון, נשיא טאיוואן
הסכמים בילטרליים

7 במאי 1984 - הסכם שיתוף פעולה בדבר חקלאות טכנולוגית
7 בדצמבר 1994 - הסכם ידידות סמלי
17 ביולי 1996 - הסכם שיתוף פעולה בדבר שירותי אוויר
30 באפריל 2007 - הסכם חזרת היחסים הדיפלומטיים בין הרפובליקה הסינית לסנט לוסיה
1 בספטמבר 2010 - הסכם לשליחת מתנדבים ולמימון פיתוח סנט לוסיה
19 במרץ 2013 - הסכם בדבר שיתוף פעולה בתחום התקשורת
9 בינואר 2017 - מזכר הבנות בנושא מניעת מימון טרור
27 בנובמבר 2017 - הסכם בנושא שיתוף פעולה טכנולוגי
נציגויות דיפלומטיות

סנט לוסיה מיוצגת בטאיוואן בדרג השגרירות באמצעות שגרירות רשמית שהיא מחזיקה בטאיפיי, בירת המדינה.
טאיוואן מיוצגת בסנט לוסיה בדרג השגרירות באמצעות שגרירות רשמית שהיא מחזיקה בקסטריז, בירת המדינה.
יחסי טורקיה – ערב הסעודית

| יחסי טורקיה – ערב הסעודית |
| --- | --- |
טורקיה: ערב הסעודית


טורקיה: ערב הסעודית
שטח (בקילומטר רבוע)
783,562: 2,149,690
אוכלוסייה
87,598,397: 34,316,998
תמ"ג (במיליוני דולרים)
1,108,022: 1,067,583
תמ"ג לנפש (בדולרים)
12,649: 31,109
משטר
משטר נשיאותי: מונרכיה אבסולוטית

יחסי טורקיה–ערב הסעודית הם היחסים הפוליטיים, המסחריים, הדיפלומטיים והצבאיים בין הרפובליקה הטורקית ובין הממלכה הערבית הסעודית. נכון לשנת 2018, בין שתי המדינות מתקיימים יחסים דיפלומטיים מלאים ומערכת מסחר מפותחת. אף על פי כן, לעיתים נוצרות מתיחויות פוליטיות ביניהן. בנוסף, שתי המדינות חברות בארגון הסחר העולמי ובארגון לשיתוף פעולה אסלאמי, ושתיהן בעלות ברית קרובות של ארצות הברית.
לפי סקר שנערך בשנת 2013, 26% מהטורקים מחזיקים בדעות חיוביות לגבי ערב הסעודית, בעוד 53% מחזיקים בדעות שליליות, מה שהופך את סעודיה למדינה הנראית בטורקיה באופן השלילי ביותר בין כל מדינות העולם המוסלמי.
היסטוריה > הקמת המדינות

בשנת 1517 כבשה קודמתה של טורקיה המודרנית, האימפריה העות'מאנית, את אזור החג'אז מידי הממלוכים. כיום, אזור החג'אז הוא חלק משטחה של ערב הסעודית. האימפריה העות'מאנית לא ראתה צורך בכיבוש חלק הארי של חצי האי ערב, הנג'ד (אנ'), המדברי ברובו, מפני שהחג'אז כולל תחתיו את הערים הקדושות לאסלאם, מכה ומדינה, וגם מוצא נוח לים.
לאחר שהאימפריה העות'מאנית הצטרפה לברית מעצמות המרכז במלחמת העולם הראשונה, החזירו לעצמם הערבים המקומיים, בהנהגת השריף חוסיין בן עלי, את שלטונם במקום, בתמיכת מדינות ההסכמה והאימפריה הבריטית בפרט. אירועים אלה נודעו בשם "המרד הערבי". כתוצאה מכך, הוענקה עצמאות לממלכת חג'אז, והיא נותרה ריבונית עד שנכבשה על ידי סולטנות נג'ד השכנה.
על שטחי האימפריה העות'מאנית באסיה הקטנה הוקמה בשנת 1923 הרפובליקה הטורקית, לאחר ניצחונה במלחמת העצמאות של טורקיה. בה בעת, התקיים האיחוד בין נג'ד לחג'אז בשם "ממלכת נג'ד וחג'אז" עד 1932. בשנה זו שינתה הממלכה את שמה ל"ממלכת ערב הסעודית", והיא ידועה בשם זה גם כיום. לאחר הקמתה של ערב הסעודית, כוננו שתי המדינות יחסים דיפלומטיים.
היסטוריה > היסטוריה מודרנית

מאז כינון היחסים הדיפלומטיים בין שתי המדינות, הן, כאמור, מקיימות מסחר תקין אך מתיחויות פוליטיות נוצרות ביניהן לעיתים. לאור המשבר הדיפלומטי הקטרי, היחסים הדיפלומטיים בין המדינות התערערו, בשל תמיכתה של טורקיה בקטר במהלך המשבר. נטען כי התמיכה הטורקית בקטר נובעת מן הרצון למנוע מערב הסעודית להתחזק כדי שטורקיה תוכל להגדיל את מרחב ההשפעה שלה בעצמה. בגלל תמיכה זו, איימה ערב הסעודית להטיל סנקציות על טורקיה. בתגובה, האשים הנשיא הטורקי רג'פ טאיפ ארדואן את ערב הסעודית בכפירה ובהיותה לא-אסלאמית.
ב-2 באוקטובר 2018, על מנת להסדיר הליך גירושים, נכנס הכתב הסעודי של ה"וושינגטון פוסט", ג'מאל ח'אשוקג'י, לקונסוליה הסעודית באיסטנבול, שם נעלמו עקבותיו. על פי טענת טורקיה, מפני שח'אשוקג'י נהג להשמיע ביקורת נגד המשטר הסעודי, נרצח ח'אשוקג'י בקונסוליה וגופתו בותרה. ב-20 באוקטובר אישרה ערב הסעודית כי ח'אשוקג'י אכן מצא את מותו, בעקבות מריבה בקונסוליה.
בעקבות הרצח הורעו היחסים בין טורקיה לסעודיה: נשיא טורקיה ארדואן נשא נאומים חריפים נגד המעורבים במעשה וטען כי ההוראה לבצע אותו ניתנה "מהדרגים הגבוהים ביותר בסעודיה". בשיא המשבר הטילה סעודיה החסם לא רשמי על מוצרים המיוצאים מטורקיה, צעד שגרם לירידה דרמטית של כחמישה מיליארד דולר בהיקף הסחר בין השתיים. המשטר הסעודי גם אסר לזמן מה לשדר בארצו אופרות סבון פופולריות מטורקיה.
במהלך שנת 2022, התחממו היחסים בין המדינות ויורש העצר הסעודי, מוחמד בן סלמן אל סעוד אף ביקר בטורקיה. לפני כן, הגיע ארדואן לביקור ראשון זה חמש שנים בסעודיה, במה שהיה האות המשמעותי הראשון לתיקון היחסים. נעשה מאמץ, בראש ובראשונה מהצד הטורקי, לשפר את היחסים, וכדי לעשות זאת הסכימה התביעה בטורקיה לבטל את המשפט שהתכוונה לערוך ל-26 סעודים הנאשמים (שלא בנוכחותם) ברצח חשוקג'י. במקום זאת נאותה להסתפק בכך שסעודיה תטפל בהם.
ייצוג

לטורקיה יש שגרירות בריאד, בירת ערב הסעודית. כמו כן, טורקיה מחזיקה קונסוליה כללית בעיר ג'דה.
לערב הסעודית יש שגרירות באנקרה, בירת טורקיה. כמו כן, ערב הסעודית מחזיקה קונסוליה כללית בעיר איסטנבול.
ראו גם

יחסי החוץ של טורקיה
צ'רנוביל 1986

| --- | --- |

 בימוי:  דנילה קוזלובסקי
 הופק בידי:  אלכסנדר רודניאנסקי סרגיי מלקומוב נטליה קוטקובה דנילה קוזלובסקי
 תסריט:  אלכסיי קזאקוב ילנה איוואנובה
 שחקנים ראשיים:  דנילה קוזלובסקי רוושאנה קורקובה אוקסנה אקינשינה ארתור בסצ'אסטני ניקולאי קוזאק פיליפ אבדייב איגור צ'רנביץ' אנטון שוורץ אנדריי ארצ'אקוב סמוול טדבוסיאן דמיטרי בסדה
 צילום:  קסניה סרדה
 מדינה:  רוסיה רוסיה
 חברת הפקה:  DK Entertainment נון-סטופ פרודקשן
 חברה מפיצה:  סנטרל פרטנרשיפ VGTRK גזפרום מדיה KIT נטפליקס
 שיטת הפצה:  וידאו על פי דרישה 
 הקרנת בכורה:  רוסיה 15 באפריל 2021
 משך הקרנה:  132 דק' 
 שפת הסרט:  רוסית
 סוגה:  סרט דרמה, סרט היסטורי 
 מקום התרחשות:  תחנת הכוח הגרעינית צ'רנוביל, פריפיאט 
 תקציב:  690,000,000 מיליון רובל
 הכנסות:  376,112,881 מיליון רובל
 דף הסרט ב־IMDb
 
צ'רנוביל 1986 (ברוסית: Чернобыль) הוא סרט דרמה ואסונות רוסי משנת 2021, שבוים על ידי דנילה קוזלובסקי שגם מככב בו. בשלבי ההפקה הראשונים הסרט נקרא "כשהחסידות נפלו", לאחר מכן שונה שם הסרט לשם "צ'רנוביל: התהום" (Чернобыль. Бездна) ובאוגוסט 2020 שונה שם הסרט ברוסית ל"צ'רנוביל". בישראל הסרט שווק על ידי נטפליקס בשם "צ'רנוביל 1986".
הסרט מספר על האנשים שעבדו לאחר אסון צרנוביל ובמחיר חייהם מנעו אסון בקנה מידה עולמי. הסרט מתמקד בכבאי, ליקווידטור, המשתתף במבצע החילוץ וחיסול השלכות האסון בתחנת הכוח הגרעינית בצ'רנוביל, באפריל 1986. הדמויות הראשיות הן הכבאי אלכסיי, המהנדס ולרי והצולל הצבאי בוריס. לקבוצה יש משימה קטלנית: המים במכל שמתחת לכור מתחממים יותר ויותר וצריך לרדת לגיהנום הזה ולמנוע את התרחיש הגרוע ביותר, שעלול להפוך את יבשת אירופה כולה למדבר לא מיושב.
עלילה

אפריל 1986. הכבאי, קפטן אלכסיי קרפושין פוגש את חברתו האהובה אולגה סבוסטינה בעיר פריפיאט אותה עזב לפני עשר שנים. לאולגה יש בן, אליושה, קרפושין חושד שזה בנו. הוא מבקש העברה מהממונים עליו למחוז אחר ומתכונן לעזוב את פריפיאט. בלילה אליושה וחבריו עולים על אופניים לתחנת הכוח הגרעינית ועדים לפיצוץ הכור. אליושה מצלם את המתרחש במצלמת LOMO שקיבל קודם במתנה מאלכסיי ומקבל מנת קרינה. קרפושין לא מפוכח, הוא נוסע מפוחד מציפורים שנופלות לפתע מהשמיים, גורמות לו להתרסק עם המכונית במורד. הוא רואה טור של מכוניות כיבוי אש ומבקש להצטרף לאחד הצוותים. בהתלקחות הוא מוצא את חברי חולייתו לשעבר, שהגיעה לשם ראשונה: הם נשלחו לגג, שם הבטון נשרף והומס. החברים במצב קשה, הם מקיאים, עורם נשרף מקרינה. קרפושין לוקח שני חברים לאמבולנסים שהגיעו. הוא מפונה גם לבית החולים, אבל הוא יורד עם מנה קטנה של קרינה.
קרפושין מעורב בעבודת הוועדה, המסקנות מאכזבות: מתחת לחסימת החירום יש מאגר מלא מים, אם הדלק החם יישפך לשם, פיצוץ תרמי חדש יתרחש וכתוצאה מכך פליטה רדיואקטיבית עלולה לכסות לא רק את קייב, אלא גם להגיע למוסקבה. מתקבלת החלטה לשלוח לשם קבוצת מהנדסים על מנת להתחיל באוטומציה ולשאוב מים או, במקרים קיצוניים, לפתוח את השסתום באופן ידני. גורם בכיר אומר כי יישמרו מושבים למשתתפי המבצע במטוס שטס לשווייץ, שם ממתינים לגיבורים במרפאה מיוחדת לטיפול בהשפעות הקרינה. קרפושין, שעבד בשירותי הכבאות, מכיר היטב את התחנה מרגע הקמתה ומציע מעבר נסתר אל היעד, אך מסרב ללכת בעצמו. כשהוא מגיע לאולגה, הוא מגלה שאליושה חולה מאוד. כל התושבים מפונים באוטובוסים ומצבו של אליושה מחמיר. קרפושין יורד מהאוטובוס וממהר לחזור. הוא מנהל משא ומתן עם הפקיד לשלוח במקום זאת את אליושה לשווייץ.
שלושה אנשים: קרפושין, המהנדס ולרה וקולונל בוריס יורדים למרתף המוצף של יחידת הכוח של הכור הגרעיני בתחנת הכוח הגרעינית צ'רנוביל. הם מצליחים למשוך את החוט וברגע האחרון לפני שמתחילים את המתח להפעלת לוח הבקרה. עם זאת, שאיבה אוטומטית למטה לא עושה את עבודתה. בוריס, רואה את האור הבוהק, עושה את דרכו דרך האש ונכנס לאולם ובו דלק לוהט, לאחר שקיבל מינון קטלני של קרינה. אליושה נשלח לשווייץ. קרפושין וולרה הולכים בפעם השנייה ופותחים את הבולם, מים זורמים מהמכל, המשימה הושלמה. ולרה מבוהלת שובר את הכבל, בעוד קרפושין ממהר אחריו.
אולגה הולכת לבית החולים, שם אומרת הרדיולוגית כי קרפושין נשלף על ידי כוחות ההצלה לאחר שהמים נוקזו. מצבו כה קשה עד שהרופאים לא מעזים להעבירו, הוא עצמו מהווה מקור לקרינה. אולגה ממהרת לתא הבידוד, שם היא מוצאת את קרפושין שנכווה ומעורר פלצות. שלושה חודשים לאחר מכן, אליושה חוזר לקייב לאחר טיפול בשווייץ ופוגש את אולגה לבדה.
צוות שחקנים

דנילה קוזלובסקי - אלכסיי, כבאי
אוקסנה אקינשינה - אולגה
רוושאנה קורקובה - דינה - רדיולוגית מקייב
ארתור בסצ'אסטני
ניקולאי קוזאק
פיליפ אבדייב
איגור צ'רנביץ'
אנטון שוורץ
אנדריי ארצ'אקוב
סמוול טדבוסיאן
דמיטרי בסדה
הפקה

הסרט נכלל ברשימת 14 סרטי קולנוע שזכו לתמיכת קרן הקולנוע הרוסי. מרבית צילומי החוץ נערכו בבודפשט, הונגריה. אתרי צילום נוספים כללו את מוסקבה ופרבריה ואתרים נוספים ברוסיה.
שחרור

יציאתו לאקרנים תוכננה ל-8 באוקטובר 2020, במאי 2020 דווח שיציאת הסרט נדחתה ל-22 באוקטובר. באוגוסט 2020 פורסמה כרזה חדשה ובהמשך יציאתו לאקרנים נדחתה ל-15 באפריל 2021. ב-3 ביוני 2021, הסרט הופץ לצפייה דיגיטלית על גבי שרתי Premier וביולי אותה שנה עלה גם לצפייה בנטפליקס.
ביקורת

הסרט זכה לביקורות מעורבות ממבקרי הקולנוע הרוסיים, הדעות לגבי הסרט היו חלוקות. מבקרים רבים ראו בסרט "תשובה" רוסית למיני סדרה מבית HBO והשוו ביניהם, לרוב לטובת הסדרה.
בביקורת למהדורת Afisha סבר יגור בליקוב כי "הסרט כאמצעי תקשורת עם הקהל נוטה יותר להיכשל... אך עם זאת, זהו סרט עשוי בחריצות שיכול גם לרתק" ניקולאי קורנאצקי במגזין "אמנות הקולנוע" העריך מאוד את עבודתם של הצלמת קסניה סרדה ודנילה קוזלובסקי כבמאי: "במאי אחר נולד בצ'רנוביל, ובמאי בעל איכויות נדירות למדי - שיודע לעשות סרט של שחקן". אנטון דולין, שכתב באתר "מדוזה", הסכים איתו: "האישה החזקה ביותר בצ'רנוביל מתגלה כקסניה סרדה בת ה-26 שצילמה את הסרט". טימור אלייב מעיתון 2x2 כינה את הסרט "מלודרמה חסרת ערך ללא פנים אנושיות" ש"נכשל[ת] בכל חזיתות הקולנוע". ואדים בוגדנוב, מאתר Intermedia.ru מאמין כי "הסרט בהחלט איכותי. סגנון חזותי חזק, עבודת משחק משכנעת של קוזלובסקי ואקינשינה, פסקול בלתי נשכח, עבודה רבה שנעשתה על אביזרים, תפאורות ואפקטים" בעוד סרגיי אובולונקוב מ-Kino.mail.ru טען ש"לא הבמאי וגם לא התסריטאים עצמם הבינו איזה סרט הם עושים: מלודרמה טלוויזינית, שובר קופות עם אפקטים מיוחדים, או הפקה שנועדה להזכיר את האירועים הנוראיים שקרו לפני 35 שנה". בבטאון הממשלה רוסייסקאיה גאזטה פורסמו שני טקסטים של מחברים עם דעות הפוכות: אלכסיי ליטובצ'נקו סבר כי "בהחלט לא ניתן לקרוא לסרט אמיתי יותר או יעיל יותר" (בהשוואה לסדרה של HBO) ואנדריי מקסימוב אמר: "דנילה קוזלובסקי שולט. הוא שחקן נפלא ובמאי שמנסה ללכת בדרך עצמאית."
הערות שוליים

↑  «Последний богатырь» вернулся за субсидиями
↑  נתוני הכנסות באתר קרן הקולנוע הרוסי
↑  Фонд кино и Минобороны профинансируют фильм о войне в Сирии. Бюджет не называют
↑  Питчинг Фонда кино: какие фильмы станут будущим российской индустрии
↑  Данила Козловский снимет фильм о Чернобыле и сыграет главную роль
↑  Данила Козловский снимет фильм о Чернобыльской катастрофе «Опасная вода»
↑  "Чернобыль: Бездна". Опубликованы трейлер и постер к новому фильму Данилы Козловского, Vesti.ru, דיווח (ברוסית)
↑  Camera! Action!: что происходит в российском кино
↑  Фильм Данилы Козловского о катастрофе в Чернобыле выйдет в прокат 8 октября 2020 года, ТАСС
| דנילה קוזלובסקי |
| --- | --- | --- |
| סרטים שביים | המאמן (2018) • צ'רנוביל 1986 (2021) • קראמורה (2022) |  |
יחסי לבנון–קטר

| יחסי לבנון–קטר |
| --- | --- |
לבנון: קטר (מדינה)


לבנון: קטר
שטח (בקילומטר רבוע)
10,400: 11,586
אוכלוסייה
5,831,521: 3,087,984
תמ"ג (במיליוני דולרים)
17,937: 235,770
תמ"ג לנפש (בדולרים)
3,076: 76,351
משטר
רפובליקה: מונרכיה אבסולוטית

יחסי לבנון–קטר הם היחסים הדיפלומטיים הרשמיים שבין הרפובליקה הלבנונית לבין מדינת קטר.
יחסים פוליטיים

היחסים הפוליטיים בין לבנון לקטר הם יחסים חמים המלווים בשיתופי פעולה רבים. שגריר לבנון בקטר הביע אופטימיות בעניין היחסים בטווח הקרוב ואמר כי "קטר היא שחקנית אזורית ובינלאומית פעילה והיחסים בין שתי המדינות מבוססים על כבוד הדדי ואמון והם מתרחבים לעוד ועוד תחומים בכל שנה ושנה. העם הלבנוני לא יישכח את תמיכתה של קטר לעצירת ישראל במלחמת לבנון השנייה והצבת החיילים מטעם האו"ם באזור. כמו כן קטר עזרה ללבנון בשחרור שבויים וחיילים לבנונים ממלחמת לבנון השנייה ואני מאוד מעריך זאת." יש לציין שהנשיא וראש הממשלה הלבנוניים בירכו את קטר ביום הלאומי שלה וקיבלו חזרה ברכה מאמיר קטר, תמים בן חמד אאל ת'אני ואמיר קטר האב חמד בן ח'ליפה אאל ת'אני.
קטאר סיפקה לצבא לבנון מענקים עבור דלק ותשלום משכורות.
יחסי טורקיה–קרואטיה

| יחסי טורקיה–קרואטיה |
| --- | --- |
טורקיה: קרואטיה


טורקיה: קרואטיה
שטח (בקילומטר רבוע)
783,562: 56,594
אוכלוסייה
87,598,397: 3,859,301
תמ"ג (במיליוני דולרים)
1,108,022: 82,689
תמ"ג לנפש (בדולרים)
12,649: 21,426

יחסי טורקיה–קרואטיה הם יחסי החוץ שבין טורקיה לבין קרואטיה. שתי המדינות חברות במספר ארגונים בינלאומיים, כגון: מועצת אירופה, נאט"ו, הארגון לביטחון ולשיתוף פעולה באירופה (OSCE), וארגון הסחר העולמי (WTO). בנוסף, השתיים היו מועמדות לחברות באיחוד האירופי בין 2005 ועד ל-2013, כאשר קרואטיה הצטרפה לאיחוד האירופי, כחברה ה-28 לפני טורקיה.
היסטוריה

היחסים בין שתי המדינות החלו בשנת 1991, במסגרת הכרתה של קרואטיה העצמאית על ידי טורקיה. היחסים הדיפלומטיים בין המדינות כוננו בשנת 1992. כיום מתגוררים כ-300 תושבים טורקים בקרואטיה.
היקף הסחר בין טורקיה קרואטיה הסתכם ב-$273.4 מיליון דולר בשנת 2006. באותה השנה יותר מ-22,300 תיירים קרואטים ביקרו בטורקיה.
ייצוג

קרואטיה מחזיקה שגרירות באנקרה ושתי קונסוליות כלליות באיסטנבול ובאיזמיר.
טורקיה מחזיקה שגרירות בזאגרב.
ראו גם

יחסי החוץ של טורקיה
נוריה

הנוריות של חמה על נהר האורונטס בסוריה (וידאו).
נוריה (בערבית: ناعورة (ברבים: نواعير), מסורית: ܢܥܘܪܐ) הוא גלגל כפות (אנ') המונע על ידי אנרגיית מים ומשמש להעלאת מים לאמת מים קטנה, או למטרות השקיה ואספקת מים לערים וכפרים.
שם ומשמעות > אטימולוגיה

מקור השם נוריה במילה הערבית נאעוּרה (ناعورة), שמשמעותה "אנחה", "נהימה" או "נעירה" בהתייחסות לצליל שמשמיע גלגל המים בעת פעולתו.
שם ומשמעות > נוריה מול אנטיליה

המונח נוריה משמש בדרך כלל לתיאור התקנים המשתמשים בכוח תנועת המים כדי לסובב גלגל. עבור התקנים המופעלים על ידי בעלי חיים, המונח הרגיל הוא אנטיליה (saqiyah או saqiya). סוגים אחרים של התקנים דומים מקובצים תחת השם משאבות שרשרת. עם זאת, השמות של התקנים מסורתיים ששימשו להעלאת מים במזרח התיכון, הודו, ספרד ואזורים אחרים משמשים לעיתים קרובות בצורה רופפת וחופפת, או משתנים בהתאם לאזור. ספרו המפורסם של אל-ג'זארי על מכשירים מכניים, למשל, מקבץ גלגלים המונעים בעזרת מים ומספר סוגים אחרים של מכשירים להרמת מים, מתאר אותם תחת מונח הכללי אנטיליה (saqiya). בספרד, לעומת זאת, המונח נוריה משמש לשני סוגי הגלגלים, בין אם מונעים על ידי בעלי חיים או זרם מים.
תפקוד

הנוריה מבצע את פעולת העברת מים ממפלס נמוך למפלס גבוה יותר, תוך שימוש באנרגיה הנגזרת מזרימת נהר. הוא מורכב מגלגל מים גדול וצר, ששפתו מורכבת מסדרה של מכלים או תאים שמעלים את מי הנהר לאמת מים בראש הגלגל. הרעיון שלו דומה למגח הידראולי (אנ') מודרני, שגם משתמש בכוחם של מים זורמים כדי לשאוב חלק ממי נהר.
בניגוד לגלגלי המים המצויים בטחנות מים, נוריה אינה מספקת כוח מכני לשום תהליך אחר. כמה נוריות היסטוריים היו הכלאיים, המורכבים מגלגלי מים שנעזרו בכוח שניוני של בעלי חיים.[דרוש מקור] יש לפחות מקרה אחד ידוע שבו נוריה מפרידה מלח ממי ים.[דרוש מקור]
גלריה

נוריה דו מוצ'או, פורטוגל. זוגות כדי קרמיקה בהיקף הגלגל אוספים את המים.
תקריב של נוריה דו מוצ'או
נוריה בג'מבי, אינדונזיה, בין 1914 ל-1921
באל-רסטאן, סוריה בשנות ה-30
על הפרת, בעג'מיה, ליד ראווה, עיראק, בשנת 1911
נוריה דה קאסאס דל ריו, ברקוואנה, ספרד, בשנת 2009. פעיל.
אזודה דה לה מונטניה, מדריד, ספרד
נוריה של אלקנטרילה בספרד, פעילה החל משנת 2020
לקריאה נוספת

Donners, K.; Waelkens, M.; Deckers, J. (2002). Water Mills in the Area of Sagalassos: A Disappearing Ancient Technology. Anatolian Studies. Vol. 52. British Institute at Ankara. pp. 1–17. doi:10.2307/3643076. JSTOR 3643076. S2CID 163811541.
Oleson, John Peter (1984), Greek and Roman Mechanical Water-Lifting Devices: The History of a Technology, University of Toronto Press, ISBN 90-277-1693-5
Oleson, John Peter (2000), "Water-Lifting", in Wikander, Örjan (ed.), Handbook of Ancient Water Technology, Technology and Change in History, vol. 2, Leiden: Brill, pp. 217–302, ISBN 90-04-11123-9
Wikander, Örjan (2000), "The Water-Mill", in Wikander, Örjan (ed.), Handbook of Ancient Water Technology, Technology and Change in History, vol. 2, Leiden: Brill, pp. 371–400, ISBN 90-04-11123-9
צליל הנוריה
הדגמה הידרוגרפית ליד הנוריה העתיקה של בריו של לה מונטניה, ארנג'ואז
נוריה פועלת בארלנגן שבדרום גרמניה, על נהר רגניץ
שרידי הנוריה אלבולפיה מימי הביניים בקורדובה, ספרד (הגלגל עצמו שוחזר במאה ה-20)
טכנולוגיה יוונית עתיקה

גלגל המים הוא המכונה הראשונה שרתמה את כוחות הטבע (מלבד המפרשית), וככזה הוא בעל מקום מיוחד בהיסטוריה של הטכנולוגיה. הוא הומצא בידי מהנדסים יוונים בין המאה ה-3 למאה הראשונה לפנה"ס. כאן מופיע גלגל רומאי, שתואר על ידי ויטרוביוס.. .
הטכנולוגיה ביוון העתיקה התפתחה החל מהמאה ה-5 לפנה"ס, והמשיכה להתפתח עד ובמהלך התקופה הרומית, ואחריה. המצאות שמיוחסות ליוונים הקדמונים כוללות את גלגל השיניים, הבורג, טחנות רוח מסתובבות, טכניקות ליציקת ברונזה, שעון מים, עוגב מים, קטפולטה מבוססות פיתול, כמו גם השימוש בקיטור כדי לתפעל מכונות וצעצועים מכניים מסוימים. רבות מההמצאות האלה הופיעו מאוחר יחסית בתקופה היוונית, והיוו תוצר של הצורך התמידי לשפר נשקים וטקטיקות במלחמה. עם זאת, גם טכנולוגיות אזרחיות "שוחרות שלום" יותר כגון גלגל המים פותחו על ידי היוונים, וטכנולוגיות אלו באופן טבעי מצאו את דרכן לניצול בקנה מידה גדול יותר בתקופה הרומאית. היוונים פיתחו את המתמטיקה ומדע המיפוי לדרגה מתקדמת, ורבות מההתקדמויות הטכנולוגיות שלהן נעשו בידי פילוסופים ואנשי מדע, כדוגמת ארכימדס והרון מאלכסנדריה.
טכנולוגיה הידראולית

כמה תת-תחומים טכנולוגיים שנכללים בקטגוריה של טכנולוגיה הידראולית יוונית כללו ניצול מקורת מים תת-קרקעיים, בניית אקוודוקטים לאספקת מים, מערכות ניקוז מים להגנה מפני שיטפונות, בנייה ושימוש במזרקות, אמבטיות ומתקני תברואה אחרים, ואפילו שימוש במים לצורכי בידור ושעשוע. דוגמאות מצוינות לטכנולוגיות הללו כוללות את תעלת הניקוז שנמצאה בחוף האנטולי המערבי, אשר הדגימה מערך לבנים בלתי רגיל שאפשר את הניקוי העצמי של פתח הניקוז. טכנולוגיה זו, שהמחישה את הבנתם של היוונים את החשיבות של תנאים היגייניים לבריאות הציבור, שימשה חלק בבניית מערכת ניקוז ואספקת מים תת-קרקעיים מתוחכמת.
כרייה

היוונים פיתחו מכרות כסף נרחבים בלאווריו, אשר הרווחים מהם עזרו לתמוך בצמיחתה של אתונה כעיר-מדינה. עבודה זו הייתה כרוכה בכריית העפרות התת-קרקעיות, רחיצתן והיתוכן כדי להפיק מהן מתכת. שולחנות רחיצה באתר שרדו, וניתן לראות שנעשה שם שימוש במי גשמים שנאגרו בבורות מים במהלך חודשי החורף. הכרייה עזרה גם לאפשר את המטבוע באמצעות המרת המתכת למטבע. מכרות יווניים כללו מנהרות בעומק של אף 330 רגל ותופעלו בידי עבדים יווניים בעזרת פטישי ברזל.
ראו גם

התפתחות המדע בעת העתיקה
Directory service

Directory service (בתרגום לעברית: שירותי מדריך או שירותי ספרייה) היא תוכנה המשמשת לאגירה, הפצה וחיפוש של מידע משותף ברשת מחשבים. סוגי המידע העיקריים המנוהלים על ידי התוכנה כוללים משתמשים, כתובת דואר אלקטרוני או מספרי טלפון, תיקיות, קבצים, מדפסות, סיסמאות של משתמשי מחשב, הרשאות, תצורות יישומים מבוזרים, מפתחות ציבוריים ועוד.
Directory service היא למעשה מסד נתונים שרשומה בו יכולה להתייחס לאובייקט כלשהו כגון אדם, מקום, שירות, או מחשב. כדי לסייע בארגון המידע, רוב שירותי הספרייה אוגרים את המידע בצורת עץ היררכי.
דוגמה למערכת Directory נפוצה בסביבת Windows היא ה-Active Directory של חברת Microsoft, המשמשת לשמירת המידע על משתמשים, קבוצות, מחשבים וכדומה.
היסטוריה

שירותי הספרייה היוו במקור חלק מיוזמת ה-Open Systems Interconnection (או מודל ה-OSI). בשנות ה-80 של המאה שעברה, ארגון ה-ITU וארגון ה-ISO הציגו את פרוטוקול ה-X.500 אשר היווה את הבסיס לכל שירותי הספרייה הקיימים כיום. המטרה הראשונה של הפרוטוקול הייתה שימוש בהעברת הודעות אלקטרוניות בתוך הרשת הארגונית וחיפוש משאבי רשת תוך שימוש בשמות. פרוטוקול ה-LDAP (בראשי תיבות: Lightweigh Directory Access Protocol) מבוסס על הגדרות מבנה הספרייה ב-X.500, אולם משתמש בפרוטוקול TCP/IP ובקידוד מחרוזות תווים, מה שמקשר אותו יותר לעולם האינטרנט.